- Jurgen Klopp a spus pe cine consideră cel mai bun antrenor din lume
- Numele rostit de tehnicianul lui Liverpool
Jurgen Klopp nu a stat pe gânduri și a spus cine este cel mai bun antrenor din lume. Tehnicianul celor de la Liverpool a dezvăluit numele tehnicianului pe care îl admiră.
Este vorba despre Pep Guardiola, antrenorul rivalei din campionat, Manchester City. "Cormoranii" se vor duela cu "cetățenii" duminică, de la ora 17:45, în Premier League. Partida va fi în format LIVE SCORE pe AS.ro.
Jurgen Klopp nu a stat pe gânduri și a spus cine este cel mai bun antrenor din lume
Tehnicianul celor de la Liverpool este de părere că Pep Guardiola a influențat lumea fotbalului. Totodată, Jurgen Klopp a spus că spaniolul merită să fie considerat cel mai bun antrenor din lume, datorită numeroaselor trofee pe care le-a câștigat.
Rivalul lui Pep a vorbit și despre modestia acestuia și a sugerat că spaniolul se comportă de parcă nu a câștigat niciodată vreun trofeu.
"Pep este cel mai bun antrenor din lume. În viața mea, el este cel mai remarcabil antrenor. Modul în care a influențat fotbalul. Multe trofee câștigate, dar se comportă de parcă n-ar fi câștigat niciodată nimic… dorința este extraordinară. Văd excelență", a spus Jurgen Klopp.
Jurgen Klopp a vorbit despre rivalul său la conferința de presă de la finalul partidei cu Sparta Praga, din UEFA Europa League. La acest meci, "cormoranii" s-au distrat cu echipa din Cehia și s-au impus cu scorul de 5-1.
Jurgen Klopp, răspuns fabulos după ce Liverpool s-a distrat cu Sparta Praga
Jurgen Klopp a venit cu un răspuns fabulos după ce Liverpool s-a distrat cu Sparta Praga. Tehnicianul "cormoranilor" a amuzat pe toată lumea, la conferința de presă.
Liverpool a învins-o cu 5-1 pe Sparta Praga, în deplasare, în optimile UEFA Europa League. Duelul dintre cele două formații a fost în format LIVE SCORE pe AS.ro.
La conferința de presă de la finalul partidei dintre Liverpool și Sparta Praga, un jurnalist prezent în sală l-a întrebat pe Jurgen Klopp dacă a fost impresionat de un jucător al adversarilor.
Întrebarea acestuia a fost cu subînțeles, jurnalistul dorind să afle dacă Liverpool ar dori să transfere vreun jucător de la Sparta. Răspunsul lui Jurgen Klopp a amuzat pe toată lumea prezentă în sala de conferință.
"(n.r. V-a impresionat vreun jucător de la Sparta Praga?) La vară mă retrag! Sau ce? Vreți să îl iau cu mine în vacanță?", a fost răspunsul tehnicianului de la Liverpool.
Jurgen Klopp i-a anunțat pe oficialii de pe Anfield că va pleca de la Liverpool la finalul acestui sezon. A ajuns pe banca "cormoranilor" în anul 2015, iar, până în momentul de față i-a pregătit pe britanici în 474 de partide.
Alături de Liverpool, Jurgen Klopp a câștigat un titlu de campion, un FA Cup, o Supercupă, două Cupe ale Ligii, un UEFA Champions League și o Cupă Mondială a Cluburilor.
De asemenea, a fost desemnat cel mai bun antrenor de echipă de club din lume, în sezoanele 2018/2019 și 2019/2020.